Versus Versace | Lion Head Hi Top Trainers Black | Intro
Versus Versace Lion Head Hi Top Trainers Black
The Versus Versace Lion Head Hi Top Trainers in Black feature:
Chrome lion head detailing
Debossed sole logos
The Versus Versace Lion Head Hi Top Trainers in Black feature chrome lion head detailing, contrasting rubber soles in white, lace up fastening and debossed sole logos. Gereformeerde kerk Elandspoort - Wikipedia
Gereformeerde kerk Elandspoort
Vorige naam Danville-Wespark
Sluit in Danville
Belydende lidmate 45
Adres H.v. De Villiers- en Delaneystraat
Eerste predikant J.H.S. van der Walt (1961–1966)
Ds. J.H. van der Walt, leraar van 1971 tot 1976.
Die Gereformeerde kerk Elandspoort is ’n gemeente van die Gereformeerde Kerk (GKSA) in die weste van Pretoria. Dit was einde 2014 die naaskleinste Afrikaanse Gereformeerde kerk in die Jakarandastad met net 68 belydende en 25 dooplidmate, vergeleke met onderskeidelik 191 en 82 einde 2001, ’n afname in die sieletal van amper 66 persent. Die kerk sluit, buiten die gelyknamige woonbuurt, ook Danville, Kwaggasrand en Wespark in.
Ds. E.W. Meyer (4 September 1920 – 3 Augustus 1998) en sy gesin. Hy was die leraar van 1977 tot 1981 nadat hy in eersgenoemde jaar die eerste keer geëmeriteer het en in laasgenoemde die tweede en laaste keer.
Elandspoort het in 1959 ontstaan as die Gereformeerde kerk Danville-Wespark toe dit van die Gereformeerde kerk Pretoria-Wes afstig. Die gebied wat binne die gemeentegrense val, is net noord van Kerkstraat langs die Daspoorttonnel, ’n bekende baken in die gebied. Die staalreus Yskor het in die beginjare aan ’n groot aantal werknemers huisvesting in die gebied voorsien. Eredienste is eers in die skoolsaal van die Transoranje-skool vir Dowes by Kerkstraat-Wes 855 gebou, maar enkele jare ná afstigting is ’n kerkgebou in die tentstyl, wat destyds so gewild was, opgerig. Dié A-raam-kerk met sy blou geverfde staalbalke wat tot op die grond loop, staan teen ’n effense skuinste in die suide van Danville op die hoek van De Villiers- en Delaneystraat.
Die argitek was Neels Venter en die bouaannemer Brough en Locke. Ds. R.V. Venter, die gemeente se leraar van 1966 tot 1971, het die gedenksteen op 5 Augustus 1967 gelê. Daarop staan die woorde van Psalm 115:1: "Nie aan ons, o HERE, nie aan ons nie, maar aan u Naam gee eer, om u goedertierenheid, om u trou ontwil."
Danville is sowat 7 km wes van Pretoria se stadsaal geleë, noord van Kwaggasrand. Dit is in Februarie 1951 geproklameer. Die voorgestelde naam, Westlands, was nie aanvaarbaar vir die posowerheid nie; daarom is ’n kompetisie gereël waartydens die naam Danville gekies is, ter ere van genl. Daniël Hermanus (Dan) Pienaar (1893–1942), opperbevelvoerder van die militêre basis Voortrekkerhoogte toe die Tweede Wêreldoorlog uitgebreek het.
Van der Walt, Johannes Hendrik Snyman, 1961 – 1966 (gebore 8 Februarie 1936)
Venter, Roelof Vorster, 1966 – 1971
Van der Walt, Jan Hendrik, 1971 – 1976
Meyer, Ernst Walter, 1977 – 1981 (aanvaar sy emeritaat)
Du Plessis, Pieter Johannes Lodewyk, 1981 – 1998; 1998 – 1999 (in kombinasie met Bergsig; waarna tot hy sy emeritaat aanvaar in 2005 net Bergsig)
Van der Klashorst, Renier Johannes, 2005 – 2008
↑ (af) Die 1953-vertaling van die Afrikaanse Bybel op die webtuiste van die Bybelgenootskap van Suid-Afrika. URL besoek op 5 Desember 2015.
(en) Die kerkgebou soos te sien op Google Maps. URL besoek op 5 Desember 2015.
Ontsluit van "https://af.wikipedia.org/w/index.php?title=Gereformeerde_kerk_Elandspoort&oldid=2204331"
Die bladsy is laas op 13 Junie 2020 om 08:00 bygewerk.